Miguela Xuereb .td_uid_2_604ba8ba8946e_rand.td-a-rec-img{text-align:left}.td_uid_2_604ba8ba8946e_rand.td-a-rec-img img{margin:0 auto 0 0} L-anzjan ta' 68 sena li qiegħed jiġi akkużat bl-omiċidju tat-tifel tiegħu, inħeles mill-arrest wara li terza persuna għamlet tajjeb għall-garanzija tiegħu. Salvu Dalli wieġeb mhux ħati għall-akkużi li qatel lil ibnu Antoine ta' 37 sena. Il-każ seħħ fis-7 t'Awwissu li għadda fid-dar tal-anzjan f'Ħal Għaxaq. Il-vittma kien instab mejjet fil-kamra tal-banju b'tir fl-istonku li ġie sparat mill-viċin. Antoine Dalli r-raġel li nqatel f'Ħal Għaxaq dalgħodu Dalli kien ingħata l-ħelsien mill-arrest fi Frar li għadda mill-Maġistrat Mase-Anne Farrugia fuq depiżitu ta' €10,000 u garanzija personali ta' €30,000 bi tliet persuni li jagħmlu garanti għall-akkużat. Raġel akkużat li qatel lil ibnu jingħata l-ħelsien mill-arrest Dalli baqa' jinżamm arrestat minħabba li l-garanzija tal-ħelsien mill-arrest kienet għadha ma saritx. Fil-Qorti ġiet ippreżentata talba quddiem l-Imħallef Consuelo Scerri Herrera biex tiġi ppreżentata l-evidenza li t-tliet persuni se jagħmlu garanti għat-€30,000. Min-naħa tagħha l-Imħallef ordnat r-raġel jinħeles mill-arrest u ordnat li jrid jiffirma l-bail book tliet darbiet fil-ġimgħa u jżomm 'il bogħod minn Ħal Għaxaq minħabba li għad hemm persuni li jridu jixhdu. .td_uid_3_604ba8ba89706_rand.td-a-rec-img{text-align:left}.td_uid_3_604ba8ba89706_rand.td-a-rec-img img{margin:0 auto 0 0}